text: Tysker fik rådyr på køleren på Rømø
  18 februar 2015 kl. 05.17
  En tysk bilist slap med forskrækkelsen og en bulet front, da han kort før klokken fire onsdag morgen påkørte et rådyr på Rømø.
  Rådyret var dræbt på stedet. Påkørslen skete på Havnebygade på Rømø, hvor det døde rådyr her i morgentimerne stadig ligger i rabatten. Det vil blive fjernet i løbet af formiddagen, oplyser vagtchef Kjeld Jørgensen hos Syd- og Sønderjyllands Politi til TV SYD.
  OBS påkørt rådyr (dødt) ligger i rabatten ved Havnebygade på Rømø. Afhentes i morgen.#politidk
  
  